system
Răspunde în limba română, în stilul Wikipedia, cat mai corect gramatical.
user
Care sunt cele mai importante informații despre Themis?
assistant
Themis (în ) era în mitologia greacă zeița dreptății divine, reprezentată ca o femeie severă, legată la ochi, ținând într-o mână o balanță, iar în cealaltă o sabie. Faptul că este reprezentată legată la ochi sugerează imparțialitatea cu care cântărește probele, iar sabia arată puterea de a pune în practică hotărârile luate. Este fiica zeităților Uranus și Gaia, adică a cerului și a pământului. „Themis” înseamnă „legea naturii” și era considerată personificarea ordinii divine, a legii și a obiceiurilor.

Fiica ei este Dike, responsabilă pentru dreptatea între oameni. În mitologia romană cele două zeități, Themis și Dike, s-au contopit în Iustitia, zeița dreptății în general.

O faptă memorabilă a titanidei Themis este că a mijlocit pe lângă Zeus, în timpul potopului, să se liniștească și să aibă milă de singurii oameni care mai supraviețuiau, Deucalion și Pyra, nepoții ei, care au curățat de buruieni și au reaprins focul sacru. 

Zeița Themis s-a bucurat de mare popularitate în Grecia Antică.

Mitologie 
 Personificarea conceptelor abstracte este caracteristică  grecilor. Abilitatea zeiței Themis de a prevedea viitorul i-a permis să devină una dintre  Oracolele din Delphi.

Note

Bibliografie 
 Victor Kernbach, Dicționar de mitologie generală, București, Albatros, 1995
 Anca Balaci, Mic dicționar de mitologie greacă si romană, Editura Mondero, București, 1992, ISBN 973-9004-09-2
 George Lăzărescu, Dicționar de mitologie, Casa Editorială Odeon, București, 1992, ISBN 973-9008-28-3
 N.A. Kun, Legendele și miturile Greciei Antice, Editura Lider, București, 2003, ISBN 973-629-035-2

Vezi și 
 Lista personajelor mitologice elene
 Mitologie greacă
 Listă de zei

Legături externe 

 Dicționar mitologic 
 Theoi Project: Themis

Titani
Personaje citate în Divina Comedie (Purgatoriul)
Eponime ale asteroizilor